\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**REPUBLIKA E SHQIPËRISË**

**BASHKIA POGRADEC**

**DREJTORIA E BURIMEVE NJERËZORE DHE SHËRBIMEVE MBËSHTETËSE**

**Nr.\_\_\_\_\_prot Pogradec m**ë **\_\_\_\_. \_\_\_\_.2024**

**NJOFTIM PËR VEND TË LIRË PUNE**

**Për pranimin në Shërbimin e MZSH-së (Sektori për Shërbimin e Mbrojtjes nga Zjarri dhe Shpëtimi), Bashkia Pogradec**

**Pranimi në Shërbimin e Mbrojtjes nga Zjarri dhe Shpëtimi**

Në zbatim të Ligjit nr.152/2015, datë 21.12.2015 “Për shërbimin e mbrojtjes nga zjarri dhe shpëtimi” , Vendimit të Kryetarit të Bashkisë nr. 9 , datë 11.01.2024 ” Për miratimin e strukturës, organikës dhe kategorizimit të pozicioneve të punës të Bashkisë Pogradec, Njësive Administrative dhe Institucioneve në varësi për vitin 2024”, Vendimi nr. 140 datë 28.12.2023 “Për miratimin dhe detajimin e buxhetit të Bashkisë Pogradec për vitin 2024”,

Bashkia Pogradec shpall procedurat e konkurimit për vendin e lirë:

* 1 ( një ) Punonjës Operacional;

**P**ë**rshkrimi i përgjithshëm i vendit të punës.**

1. Shërbimi i MZSH-së është një strukturë e specializuar e gatishmërisë së përhershme, misioni i të cilës është inspektimi, parandalimi me masat e mbrojtjes nga zjarri, ndërhyrja për shurjen e zjarreve, shpëtimi i jetës, gjësë së gjallë, pronës, mjedisit, pyjeve dhe kullotave në aksidenteve të ndryshme, fatkeqësi natyrore, si dhe në ato të shkatuara nga dora e njeriut.
2. Zjarrfikësi është personi i emëruar në strukturat e shërbimit të MZSH-së, i trajnuar profesionalisht për të ndërhyrë në shuarjen e zjarreve dhe shpëtimin e jetës së njeriut, të gjës së gjallë dhe pronës.
3. Duhet të njohë dhe te zbatojë orarin e veprimeve, të dijë pozicionin në shërbim dhe detyrat e tij funksionale, të jetë në çdo kohë në gadishmëri të lartë për të vepruar në zgjidhjen e situatave që ndodhin.
4. Të njohë dhe të zbatojë rregullat e brendshme në stacion dhe të sigurojë paprekshmërinë dhe abuzimin e mjediseve, teknikës, paisjeve etj, të mbajë pastër të gjitha ambjentet që disponon stacioni,
5. Të jetë i sjellshëm në komunikim me qytetarët që kërkojnë ndihmë, me kolegët duke pasqyruar një figurë qytetare dhe humane, i sjellshëm në komunikim me qytetarët që kërkojnë ndihmë, me kolegët duke pasqyruar një figurë qytetare dhe humane.

***Kërkesa të Përgjithshme për pranimin:***

a)Të jetë shtetas shqiptar;

b) Të ketë zotësi të plotë për të vepruar;

c) Të jetë në gjendje të mirë shëndetësore dhe i/e aftë fizikisht për të kryer detyra me rrezik të shtuar;

ç) Të mos jetë i përjashtuar nga shërbimi zjarrfikës, Policia e Shtetit apo nga institucionet e tjera të administratës publike;

d) Të ketë mbaruar arsimin e mesëm;

dh) Të mos jetë i/e dënuar me vendim të formës së prerë për kryerjen e një vepre penale me dashje;

e) Të mos ketë rekorde kriminale në organet e policisë dhe prokurorisë (vërtetim personaliteti nga organet e policisë dhe prokurorisë);

ë) Të jetë i/e moshës nën 30 (tridhjetë) vjeç;

f) Të ketë përfunduar testimin fiziko-profesional dhe kursin përkatës pranë Akademisë së Sigurisë ose në qendra të trajnimit zjarrfikës;

g) Të jetë me vendbanim sa më pranë stacionit të M.Z.SH.-së;

gj) Për gjininë mashkullore personi duhet të jetë me gjatësi jo më pak se 175 (njëqind e shtatëdhjetë e pesë) cm;

h) Për gjininë femërore, personi duhet të jetë me gjatësi jo më pak se 165 (njëqind e gjashtëdhjetë e pesë) cm;

i) Të jetë me peshë trupore që t‟i përgjigjet raportit të gjatësisë;

j) Të jetë i pajisur me dëshmi të aftësisë së drejtimit të automjetit të grupit “C”, “D”;

k) Kandidati për personelin drejtues automjetesh zjarrfikëse dhe shpëtimi në shërbimin e M.Z.SH.-së duhet të jetë i pajisur me leje drejtimi automjeti, grupi “D”, si dhe me leje drejtimi të veçantë shërbimi, konform kërkesave të Kodit Rrugor.

l) Kanë prioritet kandidatët që zotërojnë profesione si mekanik, shofer, hidraulik, marangoz, infermier, elektriçist etj.

**Dorëzimi i dokumenteve, kandidati duhet të dërgojë me postë ose dorazi, në Zyrën e Protokoll-Arkivës –Sektori Menaxhimit Burimeve Njer**ë**zore, Bashkia Pogradec këto dokumenta:**

1. Formular aplikimi për pranim në shërbimin e M.Z.SH.-së;

2. Fotokopje të letërnjoftimit (ID);

3. Dokument zyrtar që vërteton përfundimin e arsimit,

4. Çertifikatë familjare;

5. Jetëshkrimi i plotësuar (CV)

6. Fotokopje dëftesë pjekurie;

7. Raport mjeko-ligjor nga autoriteti kompetent, që vërteton “gjëndje të mirë shëndetsore dhe i/e aftë fizikisht për të kyer detyra me rrezik të shtuar”;

8. Referencë me karakteristika specifike nga punëdhënësi i fundit (nëse ka);

9. Vërtetim nga Gjykata e Rrethit Gjyqësor, si dhe nga Prokuroria e Rrethit Gjyqësor;

10. Vërtetim i gjendjes Gjyqësore (Dëshmi Penaliteti ), Formular vetëdeklarimi;

11. Fotokopje të librezës së punës e njësuar me origjinalin (nëse ka);

12. Çertifikatën qe ka përfunduar me sukses testimin fiziko-profesional dhe kursin përkatës pranë Akademisë së Sigurisë ose në qëndra të trajnimit zjarrfikës;

13. Çertifikata, trajnime profesionale, në fushën e mbrojtjes nga zjarri dhe shpëtimin (nëse ka);

14. Fotokopje të dëshmisë së aftësisë së drejtimit të automjetit të tipit “C,D”;

15. Dokument i lëshuar nga institucionet shëndetësore që vërteton se nuk është përdorues i lëndëve narkotike;

16. 2 ( dy ) copë fotografi (2.5 x 3.5 cm).

Dokumentat duhet të dorëzohen pranë Sektorit të Burimeve Njerëzore në Bashkinë Pogradec brenda datës **18.07.2024.**

**REZULTATET PËR FAZËN E VERIFIKIMIT PARAPRAK TË DOKUMENTACIONIT** Njësia e Burimeve Njerëzore në Bashkinë Pogradec do të shpallë në portalin “Shërbimi Kombëtar i Punësimit”, në faqen e internetit të Bashkisë Pogradec dhe stendat e informimit të publikut, listën e kandidatëve që plotësojnë kushtet dhe kërkesat e posaçme, si dhe datën, vendin dhe orën e saktë kur do të zhvillohen testimet.

**FUSHAT E NJOHURIVE, AFTËSITË DHE CILËSITË MBI TË CILAT DO TË ZHVILLOHET INTERVISTA**

Kandidatët do të vlerësohen në lidhje me:

1. Njohuritë mbi legjislacionin për organizimin dhe funksionimin e qeverisjes vendore;
2. Njohuritë mbi ligjin nr.152/2015 “Për shërbimin e mbrojtjes nga zjarri dhe shpëtimin”
3. V.K.M.-ja nr. 520 datë25.07.2019 “Për miratimin e rregullores për Shërbimin e Mbrojtjes nga Zjarri dhe Shpëtimin”.

**MËNYRA E VLERËSIMIT TË KANDIDATËVE**

Kandidatët do të vlerësohen në lidhje me dokumentacionin e dorëzuar: Kandidatët do të vlerësohen për përvojën, trajnimet apo kualifikimet e lidhura me fushën. Kandidatët në testimin me shkrim dhe gojë do të vlerësohen në lidhje me:

1. Njohuritë, aftësitë, kompetencën në lidhje me punën;
2. Eksperiencën e tyre të mëparshme;
3. Motivimin, aspiratat dhe pritshmëritë e tyre për karrierën.

Kandidatët në testimin fizik do të vlerësohen në lidhje me:

a- Aftësitë fizike për të përmbushur detyrat me rrezik të shtuar ku përfshihet: shpejtësia, shkathtësia fizike, rezistenca, forca muskulore dhe koordinimi fizik. Testimi do të kryhet sipas kritereve të përcaktuar në rregulloren e shërbimit të MZSH-së.

**DATA E DALJES SË REZULTATEVE TË KONKURIMIT DHE MËNYRA E KOMUNIKIMIT**

Në përfundim të vlerësimit të kandidatëve, Sektori i Burimeve Njerëzore në Bashkinë Pogradec do të shpallë fituesin në portalin “Shërbimi Kombëtar i Punësimit” në faqen e internetit të Bashkisë Pogradec dhe stendat e informimit të publikut.

Konceptoi: Sonalda Sllogu

**PËRGJEGJËS**

**Laura ELMASLLARI**